ธนาคารเตรียมขึ้นดอกกู้บ้านครึ่งหลังปีนี้
ธนาคารพาณิชย์ส่งสัญญาณขึ้นดอกเบี้ยเงินกู้บ้าน ค่อยๆ ขยับในช่วงครึ่งหลังของปีนี้ คาดดอกเบี้ยเฉลี่ย 3 ปี จะสูงกว่า 3%
12 มี.ค. 2561

ธนาคารพาณิชย์ส่งสัญญาณขึ้นดอกเบี้ยเงินกู้บ้าน ค่อยๆ ขยับในช่วงครึ่งหลังของปีนี้ คาดดอกเบี้ยเฉลี่ย 3 ปี จะสูงกว่า 3%นายณัฐพล ลือพร้อมชัย ผู้ช่วยกรรมการผู้จัดการใหญ่ สายงานสินเชื่อเพื่อที่อยู่อาศัย ธนาคารกรุงศรีอยุธยา เปิดเผยว่า ดอกเบี้ยสินเชื่อบ้านจะค่อยๆ ขยับขึ้นในช่วงครึ่งหลังของปีนี้ โดยอัตราดอกเบี้ยเฉลี่ย 3 ปี จะสูงกว่า 3% แต่ในรายละเอียดของการให้โปรโมชั่นในระยะ 1-3 ปี จะแตกต่างกันไปตามแต่ละธนาคาร และแต่ละโครงการอสังหาริมทรัพย์ที่เป็นพันธมิตร ซึ่งบางรายอาจคงดอกเบี้ยต่ำปีแรกและปีถัดไปลอยตัว บางรายนำเสนอดอกเบี้ยเฉลี่ย 3 ปีแรกทั้งนี้ การทยอยปรับขึ้นอัตราดอกเบี้ยสินเชื่อบ้านไม่จำเป็นต้องรอให้ดอกเบี้ยนโยบายขยับเสมอไปเพราะการเสนอดอกเบี้ยสินเชื่อบ้านถูกกว่าดอกเบี้ยนโยบายมาก การปรับขึ้นจึงเน้นดูต้นทุนการเงินเป็นหลัก อีกทั้งดอกเบี้ยสินเชื่อบ้านมีส่วนต่าง (มาร์จิ้น) ต่ำมาก ส่วนใหญ่คิดดอกเบี้ยเอ็มอาร์อาร์ลบ เมื่อเทียบกับสินเชื่อประเภทอื่น เช่น สินเชื่อเอสเอ็มอี ดอกเบี้ยสูงกว่า ไม่ต้องรีบปรับขึ้นให้ทันต้นทุนเงินฝาก“ในช่วงครึ่งปีแรกธนาคารจะยังคงการให้อัตราดอกเบี้ยสินเชื่อบ้านเท่ากับเมื่อปลายปีที่แล้ว ซึ่งเป็นระดับที่ต่ำ จึงเป็นโอกาสของผู้บริโภคที่จะกู้ซื้อบ้านในการตัดสินใจ เพื่อให้ได้รับอัตราดอกเบี้ยเดิมที่ยังไม่ปรับขึ้น โดยสำหรับธนาคารกรุงศรีมองว่าในช่วงดอกเบี้ยปรับขึ้นยิ่งทำให้การแข่งขันสูงและยากขึ้น เพราะการใช้ราคาสู้ต้องดูภาวะต้นทุนของแบงก์ด้วย”นายณัฐพล กล่าวด้าน น.ส.จามรี เกษตระกูล รองผู้จัดการใหญ่ ผู้บริหารสูงสุดสินเชื่อเพื่อที่อยู่อาศัย ธนาคารไทยพาณิชย์ กล่าวว่า จากภาพรวมดอกเบี้ยในตลาดอยู่ในช่วงขาขึ้น ทำให้หลายธนาคารทยอยปรับอัตราดอกเบี้ยสินเชื่อบ้านเป็นแบบลอยตัวมากขึ้น ส่วนดอกเบี้ยคงที่มีอยู่บ้างแต่ลดระยะเวลาลง จากเดิมคงที่ 3 ปี ปรับเปลี่ยนเป็นคงที่เพียงปีแรกจากนั้นลอยตัว ทำให้ขณะนี้ดอกเบี้ยสินเชื่อบ้านแทบไม่เห็นเฉลี่ย 3 ปีแรกต่ำกว่า 3% แล้วอย่างไรก็ตาม ดอกเบี้ยที่ปรับขึ้นนั้นคิดเป็นอัตราเพิ่มเพียงเล็กน้อยและปรับขึ้นอย่างค่อยเป็นค่อยไป การที่แนวโน้มดอกเบี้ยทั้งตลาดเป็นขาขึ้นดอกเบี้ยสินเชื่อบ้านไทยพาณิชย์เองก็เป็นไปตามตลาดเช่นกัน